
Naslov: Z desko preveslal Krko od izvira do izliva
Napoved za voditelja:

Stoječe veslanje na deski, kot smo nerodno poslovenili izraz za SUP - na svetu vse bolj popularno obliko rekreacije, pri nas še ni tako priljubljeno. Da bi zanj navdušil še več ljudi in dokazal, da se da s takšnimi deskami opraviti tudi daljše ture po slovenskih rekah, se je Aleksander Stopinšek iz Laškega odločil, da kot prvi preveslal reko Krko od izvira do izliva. Po dveh dneh mu je podvig, kljub novembrskim temperaturam uspel.

T- Z Dolenjske GORAN ROVAN /

X- Snemalec in montažer Tomi Naglič /

Aleksander je v 17 urah pri temperaturah nekaj nad lediščem preveslal reko Krko, ki meri kar 94 kilometrov. Pa ne zato, da bi postavljal kakšne rekorde, saj nanjo gleda zelo mistično.
T- ALEKSANDER STOPINŠEK /
X- Adventure Laško /

»Fascinirala me je narava, tako da mi je marsikakšen žulj, ki sem ga dobil al pa pridelu na roki, mi to pač odtehta. Fizično sem v redu, res pa je, da sem še mal pod adrenalinom, ker konc koncu slapišča in te stvari, ki so me čakale, človeku pač da adrenalin kot neka obramba.«
Zadnji del sta se mu pridružila tudi dva suparja s Čateža, ki njegov projekt pozdravljata.
T- SIMONA POTOČAR /
X- Sup Čatež /

»Ta podvig, za katerega se je odloču Aleksander je tud tisto kar nas navdušuje za supanje. Ne tko tist tekmovalni, tist hitrostni del, ampak to, da dejansko odkrivamo recimo v tem primeru reko Krko, njene lepote, da se na njej sprostimo.«
Aleksander je moral na svoji poti premagati tudi precej ovir, rečne pragove, slapove in brzice.
T- ALEKSANDER STOPINŠEK /
X- Adventure Laško /

»Bil je tud kakšen padec, ko sem s supom zahaklu na kak lahnjak. Definitivno so pa nevarni slapovi. Tko da tud čez en slap sem mogu skočit, srečo sem dal sup sem pač podal naprej čez slap, potem sem sam skočil na njega. Blo je vse varno, vse ok.«
In čeprav mnogim Krka zgleda zelo mirna reka, skriva ta v sebi precej pasti. Zato njegov podvig znajo ceniti zgolj tisti, ki reko dobro poznajo.
